अभिभाषक संघ सभागृह में स्वास्थ्य परीक्षण शिविर 4 को
शाजापुर | अंतरराष्ट्रीय मानव अधिकार संगठन जिला इकाई के द्वारा नए साल में नि:शुल्क स्वास्थ्य परीक्षण शिविर का आयोजन किया जाएगा। संगठन के जिला अध्यक्ष शैलेंद्र श्रीवास्तव ने बताया इस नि:शुल्क स्वास्थ्य परीक्षण शिविर का आयोजन 04 जनवरी-16 को जिला न्यायालय स्थित अभिभाषक संघ के सभागृह में किया जाएगा। इसे लेकर तैयारियां शुरू कर दी गई हैं। इस शिविर का लाभ अभिभाषकों, पक्षकार से लेकर न्यायालयीन कर्मचारी ले सकेंगे। शिविर में हृदय, ब्लडप्रेशर, शुगर आदि बीमारियों से जुड़ी जांचे विशेष विशेषज्ञ करेंगे।
hin_Deva hin_Deva